Dziesma no akmens laikmeta

"Dziesma no akmens laikmeta" ir 2025. gadā izdots grupas "Līvi" agrīno ierakstu apkopojums, kurā iekļautas dziesmas no 1978., 1981. un 1982. gada sesijām, kad grupas vadītājs bija Juris Pavītols.Līvi — Dziesma no akmens laikmeta, Bandcamp.

 Vēsture 
"Līvu" agrīnie ieskaņojumi no 1978., 1981. un 1982. gada ierakstu sesijām savā laikā pārsvarā netika komerciāli pavairoti. "Līvu" dziesmas tika iekļautas firmas "Melodija" izdotajās skaņuplatēs, sākot no 1982. gada. Dziesma "Sēj!" iekļauta Latvijas komjaunatnes 22. kongresam veltītajā izlasē "Jaunības balsis" (1982). Dziesma "Zīlīte", kura "Mikrofona" aptaujā 1982. gadā ieguva 3. vietu, tika iekļauta izlasē "Mikrofons '82" (1983) un izlasē "Dziesmu izlase — 80-tie #1" (2005).

Instrumentālā kompozīcija "Mazais sapnītis" jaunā, 1985. gada ierakstā, tika iekļauta pirmajā "Līvu" albumā "Iedomu pilsēta" (1986).

Dziesmas "Bailes par ziņģi", "Zīlīte", "Vēju muzikants" un "Svētelis (Zem svēteļa spārna)" jaunās versijās iekļautas "Līvu" albumā "Bailes par ziņģēm" (1997).

Dziesma "Cīruliņ, mazputniņ" iekļauta izlasē "Dziesmu izlase — 70-tie #1" (2005), dziesma "Piedod, piedod, piedod man (Zēnu koris) iekļauta izlasē "Dziesmu izlase — 70-tie #2" (2006).

Dziesmas "Sēj" un "Ceļa gājējam", kā arī jaunas "Dziesmas no akmens laikmeta" un "Paššaustītāja monologa" versijas iekļautas Jura Pavītola 2014. gadā izdotajā dziesmu izlasē "Pareizi-nepareizās dziesmas". Kā vēsta tajā iekļautā informācija, dziesmu "Sēj" Aldis Ermanbriks ierakstīja Rīgas skaņu ierakstu studijā laikā, kad grupa bija nevēlama oficiālajām iestādēm, tādēļ viņš lūdza ieskaņot kādu kompozīciju, kura funkcionāriem liktos akceptējama un tādējādi sekmētu grupas atzīšanu.

 Dziesmu saraksts 
 Cīruliņ, mazputniņ (J. Pavītols, M. Čaklais) — 2:58
 Lūgums (J. Pavītols, M. Čaklais) — 5:06
 Ceļa gājējam (J. Pavītols, L. Briedis) — 3:52
 Zēnu koris (Piedod, piedod, piedod man) (J. Pavītols, M. Čaklais) — 3:21
 Netici (M. Šterns, V. Kalniņš) — 3:33
 Sniega velns (Ē. Ķiģelis, I. Ziedonis) — 2:55
 Gundega (J. Pavītols, M. Misiņa) — 2:55
 Paššaustītāja monologs (J. Pavītols, A. Pilsums) — 5:08
 Melnā dziesma (Ē. Ķiģelis, A. Pelēcis) — 2:57
 Zem svēteļa spārna (1. versija) (Ē. Ķiģelis, Dz. Žuravska) — 3:37
 Vieglprātīgie ritmi (Ja man turētos nauda / Hei-hei blūzs) (M. Brauns, L. Hjūzs, O. Lisovska) — 3:48
 Mazais sapnītis (Ē. Ķiģelis) — 3:27
 Bailes par ziņģi (J. Grodums, A. Neibarts) — 3:25
 Sēj! (J. Pavītols, I. Lasmanis) — 3:37
 Rokas (V. Krieviņš, G. Krieviņš) — 4:14
 Pasaka (J. Pavītols, I. Rudene) — 3:21
 Zīlīte (Ē. Ķiģelis, E. Treimanis-Zvārgulis) — 3:15
 Zem svēteļa spārna (2. versija) (Ē. Ķiģelis, Dz. Žuravska) — 3:24
 Dziesma no akmens laikmeta (J. Pavītols, L. Vāczemnieks) — 4:28
 Vēju muzikants (Ē. Ķiģelis, J. Grots) — 4:06

 Dalībnieki 
 Juris Pavītols — mākslinieciskais vadītājs, ritma elektriskā ģitāra (1, 2, 4—7, 9—20), vokāls (8), vokālais ansamblis (1—5, 9—11, 13, 14, 18), taustiņinstrumenti (3, 8), mutes harmonikas (8)
 Ingrīda Pavītola — vokāls (2—4, 7, 16, 19), vokālais ansamblis (1, 5, 8, 10—11, 13—15, 18, 20)
 Regīna Sieka — vokālais ansamblis (1—5)
 Rodrigo Fomins — vokāls (6, 15—17, 19, 20), vokālais ansamblis (7, 10—11, 13—14, 18)
 Ēriks Ķiģelis — solo elektriskā ģitāra (6—20), vokāls (9, 10, 17, 18), vokālais ansamblis (11, 13, 14, 20)
 Modris Šterns — solo elektriskā ģitāra (1—5), taustiņinstrumenti (2, 15—20)
 Jānis Grodums — basa ģitāra, vokāls (11, 13), vokālais ansamblis (4)
 Andris Krūziņš — sitamie instrumenti (1—5)
 Vilnis Krieviņš — sitamie instrumenti (6—20)

Ieraksti veikti:
 1—5 — Latvijas Televīzijas pārvietojamajā studijā 1978. gadā, skaņu režisors Mārcis Kreicmanis.
 6—13 — Latvijas Televīzijas pārvietojamajā studijā 1981. gadā, skaņu režisors Jānis Blūms.
 14 — Rīgas Skaņu ierakstu studijā 1981. gadā, skaņu režisors Kārlis Pinnis.
 15—20 — Latvijas Radio studijā, skaņu režisors Uģis Prauliņš (15—20), skaņu inženieris Augustīns Delle.

Digitalizācija un pēcapstrāde — Rihards Bērziņš.

 Atsauces 

Kategorija:Līvi albumi